sagorsarker/bangla-wikipedia huggingface dataset:
সৈয়দ আতাউর রহমান

সৈয়দ আতাউর রহমান (৩০ সেপ্টেম্বর ১৯৫৩–২৫ এপ্রিল ২০১৫) নিজ এলাকায় যিনি ফরিদ মিয়া নামে পরিচিত ছিলেন। একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয় ও শিক্ষা মন্ত্রণালয়ের সচিব ছিলেন।
সৈয়দ আতাউর রহমান ৩০ সেপ্টেম্বর ১৯৫৩ সালে হবিগঞ্জ সদর উপজেলার রিচি গ্রামে জন্মগ্রহণ করেন। তিনি সৈয়দ আহম্মদ আলী ওরফে মধু মিয়া ও মরহুমা তাহিরুন্নেছা বেগমের তৃতীয় পুত্র। ১৯৮৪ সালে তিনি ব্রাহ্মণবাড়িয়ার নাসির নগরের গুনিয়অউক গ্রামের জমিদার সাহেব বাড়ির এ আর মঞ্জুর আলীর কন্যা বেগম ফাতেমা আক্তারকে বিয়ে করেন। তার ছেলে সৈয়দ রাফিন রহমান ও মেয়ে সৈয়দা রিসাত তানফি।
তিনি রিচি সরকারি প্রাথমিক বিদ্যালয় ও হবিগঞ্জ সরকারি উচ্চ বিদ্যালয়ে লেখাপড়া শেষ করে ১৯৭০ সালে সিলেট এমসি কলেজ হতে বিজ্ঞান বিভাগে বিভাগে পাশ করেন। এর পর ঢাকা বিশ্ববিদ্যালয় থেকে ১৯৭৪ সালে বিএ এবং ১৯৭৫ সালে এমএ ডিগ্রী অর্জন করেন।
সৈয়দ আতাউর রহমান কর্মজীবনের শুরুতে ১৯৭৬-১৯৭৮ সাল পর্যন্ত প্রথম অগ্রণী ব্যাংক ও পড়ে বিএডিসিতে অফিসার পদে পালন করেন। বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে তিনি ১ মার্চ ১৯৭৯ সালে চাকুরিজীবন শুরু করে প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন।
২২ জানুয়ারি ২০০৭ সালে তিনি সচিব হিসেবে পদোন্নতি লাভ করে মৎস্য ও প্রাণিসম্পদ মন্ত্রণালয়ে ২১ জানুয়ারি ২০০৯ সাল পর্যন্ত দায়িত্ব পালন করেন। সর্বশেষ তিনি ২১ জানুয়ারি ২০০৯ সাল থেকে ২৯ সেপ্টেম্বর ২০১০ সাল পর্যন্ত শিক্ষা মন্ত্রণালয়ের সচিব হিসেবে দায়িত্ব পালন করে অবসরে যান।
সৈয়দ আতাউর রহমান ২৫ এপ্রিল ২০১৫ সালে ঢাকার ইউনাইটেড হাসপাতালে মৃত্যুবরণ করেন। হবিগঞ্জ সদর উপজেলার রিচি গ্রামের পারিবারিক কবর স্থানে তাকে সমাহিত করা হয়।
লেগ বাই

ক্রিকেট খেলায় ব্যাটসম্যান যদি তার ব্যাট দ্বারা বলে আঘাত না করে কিন্তু ব্যাটসম্যানের দেহ বা প্রতিরক্ষামূলক সাজসরঞ্জামে লাগার পর ব্যাটিং দল যদি রান সংগ্রহ করে তবে সেই রানকে লেগ বাই বলে। এটি ক্রিকেটের ২৩ নম্বর আইন এর অন্তর্ভুক্ত।
যদি বল ব্যাটসম্যানের দেহ স্পর্শ করে তবে তারা এমনভাবে রান সংগ্রহ করার চেষ্টা করতে পারে যেন তারা বলকে ব্যাট দ্বার আঘাত করেছে। রান সংখ্যাকে লেগ বাই হিসাবে স্কোর করা হয় - এটি দলের মোট রানের সাথে যোগ করা হয়, কিন্তু ব্যাটসম্যারে রান সংখ্যার সাথে বা বোলার দ্বারা দেওয়া রানসংখ্যার সাথে যোগ করা হয় না। যদি বলটি ব্যাটসম্যানের দেহ স্পর্শ করে সরে যায় এবং বাউন্ডারি অতিক্রম করে তাহলে ব্যাটিং দলের রানের সাথে চারটি লেগ বাই রান যোগ হয়, যেমন বলকে ব্যাট দ্বারা আঘাত করে বলটিকে চার রানের জন্য বাউন্ডারি পার করা হয়।
ব্যাটসম্যানের দেহের একমাত্র যে অংশটিতে এই নিয়ম প্রয়োগ হয় না তা হলো হাত বা ব্যাট ধরে হাত (অর্থাৎ ব্যাটসম্যানের গ্লাভস), যেগুলি ব্যাটের একটি অংশ হিসাবে বিবেচিত হয়। যদি বলকে কোন হাত দিয়ে আঘাত করে এবং কোন কারণে সেই হাতে ব্যাট ধরা না থাকে তবে সেগুলি লেগ বাই হিসাবে গণ্য হবে। তবে ব্যাটসম্যান যদি ইচ্ছাকৃতভাবে বলকে কোন হাত দিয়ে আঘাত করে এবং সে হাতে ব্যাট ধরা না থাকে তবে কোন লেগ বাই রান হবে না এবং ফিল্ডিং করা দল আবেদন করলে অবস্ট্রাক্টিং দ্য ফিল্ড আউট দেওয়া হতে পারে।
ব্যাটসম্যানের মধ্যে বলটি ব্যাটসম্যানকে আঘাত করে তবেই লেগ বাই রান যোগ করা যেতে পারে, যদি:
ব্যাটসম্যান যদি এই দুটির একটিও চেষ্টা না করে এবং বলটি তার শরীরে আঘাত করে তবে এটি একটি ডেড বল এবং রান যোগ করা নাও হতে পারে। এই পরিস্থিতিতে ব্যাটসম্যানরা যদি রান সংগ্রহ করার চেষ্টা করে তবে ফিল্ডিং দল তাদের উভয়কেই রান আউট করার চেষ্টা করতে পারে। বল ডেড হওয়ার সময় ব্যাটিং জুটি যদি এমন একটি "রান" সম্পন্ন করে এবং আম্পায়ার ডেড বলের ইঙ্গিত দেয় তাহলে রান যোগ করা হয় না এবং ব্যাটসম্যানদের রান নেওয়ার আগের মতো অবস্থানে তাদের উইকেটে ফিরে যেতে হবে।
যদি মনে হয় যে ব্যাটসম্যানের পা না থাকলে বলটি স্ট্যাম্পে আঘাত করতে পারতো তবে ব্যাটসম্যান লেগ বিফোর উইকেট আউট হয়ে যেতে পারে।
টেস্ট ক্রিকেটে অতিরিক্ত রান করার ক্ষেত্রে লেগ বাই সর্বাধিক সাধারণ ধরন। একটি টেস্ট ম্যাচে গড়ে লেগ বাই রানের সংখ্যা প্রায় ২০; একটি ৫০ ওভারের ম্যাচে এটি প্রায় ১০। এক টেস্ট ইনিংসে সর্বাধিক লেগ বাই হলো ৩৫, ইংল্যান্ডের প্রোটিয়াস সফরের সময় দক্ষিণ আফ্রিকার বিপক্ষে ইংল্যান্ড ২০০৮ সালের ১ আগস্ট এটি সংগ্রহ করেছিল।
একক লেগ বাইয়ের জন্য প্রচলিত সংকেত হলো ভিত্তিতে এবং উপরে অনুভূমিক প্রান্তে বিন্দু সহ একটি ত্রিভুজ (বিপরীত বাই প্রতীক)। যদি একাধিক লেগ বাই নেওয়া হয় তবে রান সংখ্যা ত্রিভুজের মধ্যে লেখা হয় - অনুশীলনে সংখ্যাটি নিচে লিখে তার চারপাশে ত্রিভুজটি আঁকা আরও সহজ।
টেস্ট ক্রিকেট থেকে অবসর নেওয়ার আগে অস্ট্রেলিয়ার অধিনায়ক স্টিভ ওয়াহ লেগ বাইকে খেলা থেকে বাদ দেওয়ার আহ্বান জানিয়ে মন্তব্য করেছিলেন: "আমি মনে করি না আপনি বলটি মিস করলে আপনার রান নেওয়া উচিত।"
আম্পায়াররা একটি হাঁটু উচু করে হাত দিয়ে তা স্পর্শ করে লেগ বাই এর সংকেত দেন।
টার্মিনোলজিয়া অ্যানাটমিকা

টার্মিনোলজিয়া অ্যানাটমিকা ( টিএ ) মানব শারীরস্থান পরিভাষার আন্তির্জাতিক মান। এটি অ্যানাটমিক্যাল টার্মিনোলজি ফেডারেশন কমিটি (এফসিএটি) এবং ইন্টারন্যাশনাল ফেডারেশন অফ অ্যাসোসিয়েশনস অফ অ্যানাটমিস্টস (আইএফএএ) দ্বারা বিকাশ করা হয়েছিল এবং ১৯৯৯ সালে প্রকাশিত হয়েছিল। এটি আগের মান, "নোমিনা আনাটোমিকাকে ছাড়িয়ে যায়" । "টার্মিনোলজিয়া অ্যানাটমিকায়" প্রায় ৭৫০০ মানব স্থূল (ম্যাক্রোস্কোপিক) শারীরবৃত্তীয় কাঠামোর জন্য পরিভাষা রয়েছে। এপ্রিল ২০১১ সালে, টার্মিনোলজিয়া অ্যানাটমিকা অনলাইন প্রকাশিত হয় ,ফেডারেটিভ ইন্টারন্যাশনাল প্রোগ্রাম অন অ্যানাটমিক্যাল টার্মিনোলজি(এফআইপিএটি) দ্বারা,যা এফসিএটি এর উত্তরাধিকারী।
"টিএ" শারীরবৃত্তীয় কাঠামোগুলিকে নিম্নলিখিত প্রধান বিভাগগুলিতে বিভক্ত করে (প্রথম বন্ধনীতে ল্যাটিন স্ট্যান্ডার্ড) :
ক্রিকেট প্যাভিলিয়ন

ক্রিকেট প্যাভিলিয়ন হলো ক্রিকেট মাঠের একটি প্যাভিলিয়ন। এটি প্রধান ভবন যেখানে খেলোয়াড়রা সাধারণত তাদের পোশাক পরিবর্তন করে এবং সদস্য ও অন্যদের ক্রিকেট খেলা দেখার মূল অবস্থান। প্যাভিলিয়ন ছোট থেকে বড় মাঠ অনুযায়ী সাদামাটা এবং সম্পূর্ণরূপে ব্যবহারিক ভবন হতে পারে এবং টেস্ট ক্রিকেট খেলার কয়েকটি ঐতিহাসিক মাঠের কিছু চিত্তাকর্ষক ইমারত তাদের জৌলুস বাড়িয়ে তুলেছে।
লর্ডস ক্রিকেট গ্রাউন্ড এবং ওভালের প্যাভিলিয়ন সাধারণত ভিক্টোরিয়ান স্থাপত্য শৈলীর যা প্রায় বেশিরভাগ বিখ্যাত ইংলিশ মাঠে দেখা যায়। অক্সফোর্ডের ইউনিভার্সিটি পার্কের ক্রিকেট প্যাভিলিয়নের নকশা করেছেন শীর্ষস্থানীয় ভিক্টোরিয়ান স্থপতি স্যার টমাস গ্রাহাম জ্যাকসন। অন্যান্য বিখ্যাত ঐতিহাসিক প্যাভিলিয়নসমূহ হলো ওল্ড ট্র্যাফোর্ড এবং সিডনি ক্রিকেট গ্রাউন্ডের মেম্বারস প্যাভিলিয়ন। এটিতে প্রবেশাধিকার শুধুমাত্র সদস্যদের জন্য উন্মুক্ত। এর আসনগুলি কোন সদস্য বা খেলোয়াড়দের জন্য সংরক্ষিত। নিরাপত্তাজনিত কারণে কোন অসদস্য মেম্বারস প্যাভিলিয়নে প্রবেশের সুযোগ পায় না।
আধুনিক প্যাভিলিয়নের মধ্যে সবচেয়ে স্বতন্ত্র বৈশিষ্ট্যের হলো বারবাডোসের কেনসিংটন ওভালে স্যার গারফিল্ড সোবার্সের নামানুসারে প্যাভিলিয়ন। অন্যান্য আধুনিক প্যাভিলিয়নসমূহ হলো ইংল্যান্ডের রোজ বোল এবং ভারতের ব্র্যাবর্ন স্টেডিয়াম।
টি-টোয়েন্টি ক্রিকেটে প্যাভিলিয়নের পরিবর্তে সাধারণত ডাগআউট বা বেঞ্চ ব্যবহার করা হয়। ডাগআউট বা বেঞ্চ খেলার মাঠের একেবারে পাশে অবস্থিত, যাতে খেলোয়াড়রা প্যাভিলিয়নের তুলনায় খেলার মাঠে আরও দ্রুত প্রবেশ করতে এবং প্রস্থান করতে পারে, ফলে খেলাটি তার গঠনের দ্রুত গতি বজায় রাখতে পারে।
পিটো হ্রদ

পিটো হ্রদ (ইংরেজি:Peyto;উচ্চারণ: ) কানাডার আলবার্টা প্রদেশের ব্যানফ জাতীয় উদ্যানে অবস্থিত একটি হিমবাহ হ্রদ। হ্রদটি অয়াপুটিক পর্বত সারির মধ্যে ক্যালড্রন পর্বত চূড়া, পিটো পর্বত ও জিমি সিম্পসন পর্বতের পাদদেশে সমুদ্রপৃষ্ট হতে উচ্চতায় অবস্থিত। হ্রদটি ব্যানফ অঞ্চলের প্রাণী বধকারী ও পথ প্রদর্শক বিল পিটো'র নামানুসারে নামকরণ করা হয়েছে। 'আইসফিল্ড পার্কওয়ে' নামে পরিচিত আলবার্টা মহাসড়ক ৯৩ এই হ্রদের পাশ দিয়ে চলে গেছে। আইসফিল্ড পার্কওয়ে'র সর্বোচ্চ বিন্দু বো চূড়া হতে হ্রদটি দেখা যায়।
গ্রীষ্মকালে পিটো হ্রদের নিকটবর্তী পিটো হিমবাহ হতে উল্লেখযোগ্য পরিমাণ হিমশৈল কর্তৃক চূর্ণ প্রস্তরের গুঁড়া হ্রদে এসে জমা হয়।এই শিলাকনাগুলি হ্রদের পানির উপরের স্তরে ভেসে থাকে। এই শিলাকনার জন্য দিনের আলোতে হ্রদের পানি উজ্জ্বল, ফিরোজা রঙ্গ ধারণ করে। পিটো নালী হতে এই হ্রদে অন্তপ্রবাহ ঘটে। পিটো নালী ক্যালড্রন হ্রদ এবং ওয়াপটা বরফক্ষেত্রের পিটো হিমবাহের পানি পরিবহন করে পিটো হ্রদে নিয়ে আসে।পিটো হ্রদের পানি উত্তর-পশ্চিম দিকে মিস্টায়া নদী'র মাধ্যমে বহির্প্রবাহ ঘটে।
পিটো হ্রদের পানির উজ্জ্বল রঙের কারণে হ্রদটির ছবি বিভিন্ন চিত্রায়িত বইয়ে স্থান পেয়েছে। হ্রদটি এবং এর পারিপার্শ্বিক নয়নাভিয়াম স্থানসমূহ পর্যটকদের মাঝে জনপ্রিয়। ২০১৯ সালে পার্কস কানাডা কর্তৃপক্ষ পর্যটকদের সুবিধার জন্য এই হ্রদের দর্শন কেন্দ্র স্থাপন শুরু করে।
হাফিজ পাটেল

হাফিজ মোহাম্মদ পাটেল (১৯২৬ - ১৮ ফেব্রুয়ারি ২০১৬) একজন ব্রিটিশ এশিয়ান মুসলিম ধর্মীয় নেতা ছিলেন যিনি যুক্তরাজ্যে তাবলিগী জামাত আন্দোলন প্রতিষ্ঠায় এবং ইউরোপের তাবলিগী জামাতের সদর ডিউসবারি মারকাজ মসজিদ প্রতিষ্ঠার জন্য তাঁর ভূমিকার জন্য পরিচিত ছিলেন। 
পাটেল ১৯২৬ সালে গুজরাটে জন্মগ্রহণ করেছিলেন এবং ১৯৪৭ সালের ভারত বিভাগের পরে করাচীতে চলে আসেন। যৌবনে, তিনি হজ করেছিলেন, মক্কায় তিনি দেওবন্দী মিশনারি সংস্থা তাবলিগী জামায়াতের মুরব্বি মুহাম্মদ ইউসুফ কান্ধলভীর সাথে দেখা করেছিলেন।
পরবর্তীকালে পাটেল ইংল্যান্ডে পাড়ি জমান এবং নর্থ ও মিডল্যান্ডসের কারখানায় কর্মরত ছিলেন, পশ্চিম ইয়র্কশায়ারের দেউসবারি শহরের গুজরাটি মুসলিম সম্প্রদায় প্যাটেলকে তাদের ইমাম হিসাবে আমন্ত্রণ জানানোর পর তিনি ইয়র্কশায়ারে চলে যান। তিনি ডিউসবারিতে মারকাজি মসজিদ প্রতিষ্ঠা করেছিলেন, এটিই ইউরোপের বৃহত্তম মসজিদ এবং তাবলিগী জামায়াতের ইউরোপীয় সদর দপ্তর, পাশাপাশি এর সংলগ্ন বিদ্যালয়, দুটি প্রধান ইসলামী মাদ্রাসার মধ্যে একটি ব্রিটেন। একই সাথে তিনি জাতীয়ভাবে তাবলিগী জামায়াত প্রতিষ্ঠা এবং ব্রিটিশ ও আন্তর্জাতিক আন্দোলনের মধ্যে এর সংযোগ বজায় রাখার জন্য কাজ করেছিলেন।
তিনি ১৮ ফেব্রুয়ারি, ২০১৬ এ মারা যান। তার জানাজায় ২০ হাজারেরও বেশি লোক উপস্থিত ছিলেন। তার পুত্রদের একজন হলেন ডিউসবারিতে তার প্রতিষ্ঠিত একটি সেমিনারির অধ্যক্ষ।
মাহমুদ দেওবন্দি

মাহমুদ দেওবন্দি (মোল্লা মাহমুদ নামেও পরিচিত) (মৃত্যু: ১৮৮৬) একজন ব্রিটিশ ভারতীয় মুসলিম পণ্ডিত যিনি দারুল উলুম দেওবন্দের প্রথম শিক্ষক ছিলেন। তার সবচেয়ে উল্লেখযোগ্য ছাত্র মাহমুদুল হাসান দেওবন্দি, যিনি মাহমুদ দেওবন্দির প্রথম ছাত্র।
মাহমুদ দারুল উলুম দেওবন্দের প্রতিষ্ঠাতা মুহাম্মদ কাসেম নানুতুবির সহযোদ্ধা ছিলেন। শাহ আবদুল গনির নিকট তিনি হাদীস অধ্যয়ন করেন। ১৮৬৬ সালে, দারুল উলুম দেওবন্দ প্রতিষ্ঠিত হলে, তিনি এর প্রথম শিক্ষক নিযুক্ত হন। ১৮৮৬ সালে তিনি মারা যাওয়ার আগ পর্যন্ত প্রায় বিশ বছর দারুল উলূম দেওবন্দে শিক্ষকতা করেন। তাকে দেওবন্দে সমাহিত করা হয়।
তার ছাত্রদের মধ্যে রয়েছে মাহমুদুল হাসান দেওবন্দি, আশরাফ আলী থানভী এবং আজিজুর রহমান উসমানী।
৭৬২-৭৬৩ খ্রিস্টাব্দের আলীয় বিদ্রোহ

৭৬২–৭৬৩ খ্রিস্টাব্দের আলীয় বিদ্রোহ অথবা মুহাম্মাদ নফসে যাকিয়্যার বিদ্রোহ ছিল সদ্যপ্রতিষ্ঠিত আব্বাসীয় খিলাফতের বিরুদ্ধে আলীয়দের শাখা হাসানিয়দের একটি বিদ্রোহ। মুহাম্মাদ নাফসে যাকিয়্যা ("বিশুদ্ধ আত্মা" বলেও পরিচিত) এবং ইব্রাহিম ইবনে আব্দাল্লাহর নেতৃত্বাধীন হাসানিয়রা আব্বাসীয় পরিবারের ক্ষমতার বৈধতাকে অস্বীকার করে। আব্বাসীয়দের ক্রমবর্ধান অত্যাচারের প্রতিক্রিয়ায় দুই ভাই মুহাম্মাদ ৭৬২ খ্রিস্টাব্দের সেপ্টেম্বরে মদিনায় এবং ইব্রাহিম নভেম্বরে বসরায় বিদ্রোহ শুরু করেন। বিদ্রোহে তাদের অনুসারীদের উদ্দীপনাহীন সমর্থনের পাশাপাশি যথাযথ সমন্বয় ও সংগঠনের অভাবে খলিফা আল মনসুরের নেতৃত্বে আব্বাসীয়রা দ্রুত পদক্ষেপ নিতে পেরেছিল। ইব্রাহিমের বিদ্রোহ ঘোষণার মাত্র দুই সপ্তাহ পর খলিফা হেজাজে মুহাম্মাদের মুখোমুখি হয়ে তাকে পরাজিত করেন এবং ইব্রাহিমের বিদ্রোহ দমনের জন্য সৈন্য প্রেরণ করেন। ইব্রাহিম দক্ষিণ ইরাকে প্রাথমিকভাবে কিছু সফলতা লাভ করেন কিন্তু যুদ্ধ পরিচালনা ও ভবিষ্যৎ রাজনৈতিক লক্ষ্য নিয়ে প্রতিদ্বন্দ্বী শিয়া দলগুলোর মধ্যে মতবিরোধ দেখা দিলে তার সৈন্যদের মাঝে বিভাজন শুরু হয়। অবশেষে ইব্রাহিমের বাহিনী ৭৬৩ খ্রিস্টাব্দের জানুয়ারিতে বাখামরায় পরাজিত হয়। এর অল্পকিছুদিন পর আঘাতের ফলে ইব্রাহিম মারা যান। বিদ্রোহের ব্যর্থতা আলীয় উত্তেজনাকে প্রশমিত করতে না পারলেও এটি আব্বাসীয় রাজবংশের ক্ষমতার ভিত্তি আরও দৃঢ় করেছিল।
ডোমিনিকা ফুটবল অ্যাসোসিয়েশন

ডোমিনিকা ফুটবল অ্যাসোসিয়েশন (; এছাড়াও সংক্ষেপে ডিএফএ নামে পরিচিত) হচ্ছে ডোমিনিকার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭০ সালে প্রতিষ্ঠিত হয়েছে। এটি প্রতিষ্ঠার ২৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর ডোমিনিকার রাজধানী রোজোয় অবস্থিত।
এই সংস্থাটি ডোমিনিকার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ডোমিনিকা প্রিমিয়ার লীগ এবং ডোমিনিকা প্রথম বিভাগের মতো প্রতিযোগিতার সকল কার্যক্রম পরিচালনা করে। বর্তমানে ডোমিনিকা ফুটবল অ্যাসোসিয়েশনের সভাপতির দায়িত্ব পালন করছেন গ্লেন এতিয়েন এবং সাধারণ সম্পাদকের দায়িত্ব পালন করছেন সম্পাদক।
মন্টসেরাট ফুটবল অ্যাসোসিয়েশন

মন্টসেরাট ফুটবল অ্যাসোসিয়েশন (; এছাড়াও সংক্ষেপে এমএফএ নামে পরিচিত) হচ্ছে মন্টসেরাটের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯৪ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার বছরেই সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মন্টসেরাটের রাজধানী প্লাইমাউথে অবস্থিত।
এই সংস্থাটি মন্টসেরাটের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে মন্টসেরাট চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে মন্টসেরাট ফুটবল অ্যাসোসিয়েশনের সভাপতির দায়িত্ব পালন করছেন ভিনসেন্ট কাসেল এবং সাধারণ সম্পাদকের দায়িত্ব পালন করছেন টান্ডিকা হিউজেস।
ভেরোনিকা ডেলা ডোরা

ভেরোনিকা ডেলা ডোরা একজন ইতালীয়, সাংস্কৃতিক ভূগোলবিদ। তিনি লন্ডন বিশ্ববিদ্যালয়ের রয়্যাল হলোওয়েতে মানবিক ভূূূূূূগোলের একজন অধ্যাপিকা। যেখানে তিনি সামাজিক, সাংস্কৃতিক ও ঐতিহাসিক ভূগোল গ্রুপের পরিচালিকা এবং জিও হিউম্যানিটিস কেন্দ্রের সহ-পরিচালিকা( হ্যারিয়েট হকিন্সের সাথে)।
ডেলা ডোরা ভেনিসে জন্মালেও লিডোতে বেড়ে ওঠেন। তিনি ২০০৫ সালে ক্যালিফোর্নিয়া বিশ্ববিদ্যালয়, লস অ্যাঞ্জেলেস (ইউসিএলএ) থেকে ডেনিস কসগ্রোভের তত্ত্বাবধানে পিএইচডি ডিগ্রি অর্জন করেন। ২০০৭ সালে ব্রিস্টল বিশ্ববিদ্যালয়ে প্রভাষক হিসেবে যোগ দেওয়ার আগে তিনি ইউসিএলএ ছেড়ে পোস্ট ডক্টোরাল ফেলো হিসেবে লস অ্যাঞ্জেলেসের গেটি রিসার্চ ইন্সটিটিউটে যোগ দিয়েছিলেন। ২০১৩ এর সেপ্টেম্বরে তিনি লন্ডন বিশ্ববিদ্যালয়ের রয়্যাল হলোওয়েতে অধ্যাপিকা হিসাবে যোগদান করেন।
তাঁর প্রথম প্রবন্ধ "ইম্যাজিনিং মাউন্ট এথোস: ভিশনস অফ এ হোলি মাউন্টেন ফ্রম হোমার টু ওয়ার্ল্ড ওয়ার" "II" ২০১২ সালে ক্রিটিকোস পুরস্কারের জন্য মনোনীত হয়। "ল্যান্ডস্কেপ, ন্যাচার এন্ড দা স্যাক্রেড ইন বাইজেন্টিয়াম" ২০১৭ সালে রানসিম্যান পুরস্কারে মনোনীত হয়। ২০১৮ সালে তিনি ব্রিটিশ একাডেমির একজন ফেলো নির্বাচিত হন।
ব্রিটিশ ভার্জিন দ্বীপপুঞ্জ ফুটবল অ্যাসোসিয়েশন

ব্রিটিশ ভার্জিন দ্বীপপুঞ্জ ফুটবল অ্যাসোসিয়েশন (; এছাড়াও সংক্ষেপে বিভিআইএফএ নামে পরিচিত) হচ্ছে ব্রিটিশ ভার্জিন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৪ সালে প্রতিষ্ঠিত হয়েছে। এটি প্রতিষ্ঠার ২২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর ব্রিটিশ ভার্জিন দ্বীপপুঞ্জের টরটোলায় অবস্থিত।
এই সংস্থাটি ব্রিটিশ ভার্জিন দ্বীপপুঞ্জের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে বিভিআইএফএ জাতীয় ফুটবল লীগের মতো প্রতিযোগিতার সকল কার্যক্রম পরিচালনা করে। বর্তমানে ব্রিটিশ ভার্জিন দ্বীপপুঞ্জ ফুটবল অ্যাসোসিয়েশনের সভাপতির দায়িত্ব পালন করছেন অ্যান্ডি বিকার্টন এবং সাধারণ সম্পাদকের দায়িত্ব পালন করছেন জুলিয়ানা লুক।
জ্যাক মার্টিন

জন উইলিয়াম মার্টিন (; জন্ম: ১৬ ফেব্রুয়ারি, ১৯১৭ - মৃত্যু: ৪ জানুয়ারি, ১৯৮৭) লন্ডনের ক্যাটফোর্ড এলাকায় জন্মগ্রহণকারী শৌখিন ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচের সারিতে ব্যাটিং করতেন জ্যাক মার্টিন।
১৯৩৯ সাল থেকে ১৯৫৩ সাল পর্যন্ত জ্যাক মার্টিনের প্রথম-শ্রেণীর খেলোয়াড়ী জীবন চলমান ছিল। বিশ্বযুদ্ধের পূর্বে কেন্টের পক্ষে তিনটি খেলায় অংশ নিয়েছিলেন। দ্বিতীয় বিশ্বযুদ্ধের আগে-পিছে মিলিয়ে ১৫ বছর খেলোয়াড়ী জীবন অতিবাহিত করেন। মাত্র ৪৪টি প্রথম-শ্রেণীর খেলায় অংশ নিয়েছেন তিনি। অধিকাংশ খেলাই কেন্টের পক্ষে খেলেছেন। লিগ্যাল এন্ড জেনারেল অ্যাসুরেন্সের ব্যবস্থাপকের কাজে যুক্ত থাকায় তার খেলায় বেশ প্রভাব ফেলে ও কম সময় পেতেন।
লন্ডনের ক্যাটফোর্ড এলাকায় জ্যাক মার্টিনের জন্ম। খেলোয়াড়ী জীবনের অধিকাংশ সময় ব্যবসায়িক কর্মকাণ্ডে ব্যস্ত থাকতেন। অধিকাংশ খেলা ক্লাব পর্যায়ে ক্যাটফোর্ড ওয়ান্ডারার্সের পক্ষে খেলেন। কেন্ট দলে যুক্ত হবার পর তার উচ্চতা ও পেসের মান দলের অমূল্য সম্পদ হিসেবে বিবেচিত হতে থাকে এবং তাকে ফ্রেড রিজওয়ের পেস বোলিংয়ের সাথে একাত্ম হয়ে যায়। ১৯৪৬ সালে কাউন্টি ক্যাপ লাভ করেন। ১৯৪৭ সালে এমসিসি’র সদস্যরূপে সফররত দক্ষিণ আফ্রিকান একাদশের বিপক্ষে ৪/৫৫ বোলিং পরিসংখ্যান দাঁড় করান ও কেন্টের সদস্যরূপে হ্যাম্পশায়ারের বিপক্ষে ৯/৯৮ পান। ফলশ্রুতিতে, ইংল্যান্ড দলের পক্ষে খেলার জন্যে মনোনীত হন। ট্রেন্ট ব্রিজে সিরিজের প্রথম টেস্টে দক্ষিণ আফ্রিকার মুখোমুখি হন।
প্রকৃতমানের ফাস্ট বোলার না হলেও জ্যাক মার্টিনের পর্যাপ্ত গতি ইংল্যান্ডের স্পিন ও মিডিয়াম পেস সিম বোলারদের বিপরীত চিত্র বহন করে।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জ্যাক মার্টিন। ৭ জুন, ১৯৪৭ তারিখে নটিংহামে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৪৭ সালে প্রকৃতমানের দ্রুতগতিসম্পন্ন বোলারের অভাবে তাকে টেস্ট খেলার সুযোগ দেয়া হয়। এরপূর্বে গ্রীষ্মকালে চ্যাম্পিয়নশীপে নিজের প্রথম খেলায় নয় উইকেট পান। অ্যালেক বেডসারের সাথে বোলিং আক্রমণে নামেন। ১/১১১ পান ও দক্ষিণ আফ্রিকা দল ৫৩৩ রান তুলে। ইংল্যান্ড দল ২০৮ রানে গুটিয়ে যায় ও ফলো-অনের কবলে পড়ে। পরাজয়ের সমূহ সম্ভাবনা দেখা দিলেও ১০ম উইকেটে এরিক হোলিসের সাথে ৫১ রানের জুটি গড়েছিলেন। এরপর আর তাকে দলে রাখা হয়নি। তারপরও প্রত্যেক গ্রীষ্মে কেন্ট ও এমসিসি’র পক্ষে কিছু খেলায় অংশ নিতেন।
দ্বিতীয় বিশ্বযুদ্ধে অংশগ্রহণ করেন তিনি। রয়্যাল আর্টিলারীতে ব্যাটারি কমান্ডারের দায়িত্বে ছিলেন। ৪ জানুয়ারি, ১৯৮৭ তারিখে ৬৯ বছর বয়সে লন্ডনের ওলউইচ এলাকায় জ্যাক মার্টিনের দেহাবসান ঘটে।
সেন্ট লুসিয়া ফুটবল অ্যাসোসিয়েশন

সেন্ট লুসিয়া ফুটবল অ্যাসোসিয়েশন (; এছাড়াও সংক্ষেপে এসএলএফএ নামে পরিচিত) হচ্ছে সেন্ট লুসিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭ বছর পর ১৯৮৬ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর সেন্ট লুসিয়ার রাজধানী ক্যাট্রিজে অবস্থিত।
এই সংস্থাটি সেন্ট লুসিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে এসএলএফএ প্রথম বিভাগ, সেন্ট লুসিয়া এফএ কাপ এবং এসএলএফএ প্রেসিডেন্ট'স কাপের মতো প্রতিযোগিতার সকল কার্যক্রম পরিচালনা করে। বর্তমানে সেন্ট লুসিয়া ফুটবল অ্যাসোসিয়েশনের সভাপতির দায়িত্ব পালন করছেন লিন্ডন কুপার এবং সাধারণ সম্পাদকের দায়িত্ব পালন করছেন ভিক্টর রেইড।
সিংগারডাবড়ীহাট বহুমূখী উচ্চ বিদ্যালয় ও কলেজ

সিংগারডাবড়ীহাট বহুমূখী উচ্চ বিদ্যালয় ও কলেজ কুড়িগ্রাম জেলার রাজারহাট উপজেলায় অবস্থিত একটি শিক্ষাপ্রতিষ্ঠান। এটি ১৯৬২ সালে প্রতিষ্ঠিত হয়। পরে ১৯৯৯ সালে এসএসসি ভোকেশনাল এবং ২০০২ সালে একাদশ শ্রেণি চালু হয়। ২০২৪ সালের তথ্যানুযায়ী বর্তমানে এখানে প্রায় ৭১৬ জন শিক্ষার্থী পড়াশোনা করছে।
১৯৬২ সালে স্থাপিত প্রতিষ্ঠানটি কুড়িগ্রাম জেলার রাজারহাট উপজেলার ঘড়িয়ালডাঙ্গা ইউনিয়নের নিম্ন মাধ্যমিক বিদ্যালয় হিসেবে প্রতিষ্ঠিত হলেও, বর্তমানে এটি বিজ্ঞান, কলা ও বাণিজ্য শাখার পাশাপাশি কারিগরি শাখাসহ কলেজ পর্যায়ে উন্নতী করা হয়। গ্রামীণ পবিবেশে এর ক্যাম্পাস অবস্থিত। এর একটি বৃহৎ খেলার মাঠ রয়েছে। ১৯৮৫ সালে মাধ্যমিক এবং ১৯৯৯ সালে এসএসসি ভোকেশনাল স্তর এমপিওভুক্ত করা হয়।
২০২৪ সালের তথ্যানুযায়ী বিদ্যালয়ে নিম্ন মাধ্যমিক স্তরে ৩২১ জন, মাধ্যমিক স্তরে ১০৩ জন, উচ্চ মাধ্যমিক স্তরে ১২৫ জন, এসএসসি (ভোকেশনাল) স্তরে ১৬৭ জন মিলে মোট ৭১৬ জন শিক্ষার্থী অধ্যায়নরত আছে।
২০০৯ থেকে ২০১৯ পর্যন্ত জেএসসি পরীক্ষায় মোট ১০২৫ জন অংশগ্রহণ করেছে। এর মধ্যে পাস করেছে ৮৮৪ জন, ফেল করেছে ১৪১ জন, এ+ পেয়েছে ৪৩ জন, শতকরা পাস করেছে ৮৬.২৪%, শতকরা এ+ পেয়েছে ৪.২০%।
২০১১ থেকে ২০২৪ পর্যন্ত এসএসসি পরীক্ষায় মোট ২০০৬ জন অংশগ্রহণ করেছে। এর মধ্যে পাস করেছে ১৭৪৫ জন, ফেল করেছে ২৬১ জন, এ+ পেয়েছে ১২৬ জন, শতকরা পাস করেছে ৮৬.৯৯%, শতকরা এ+ পেয়েছে ৬.২৮%।
২০১১ থেকে ২০২৪ পর্যন্ত এইচএসসি পরীক্ষায় মোট ১৮৬ জন অংশগ্রহণ করেছে। এর মধ্যে পাস করেছে ৯০ জন, ফেল করেছে ৯৬ জন, এ+ পেয়েছে ০ জন, শতকরা পাস করেছে ৪৮.৩৯%, শতকরা এ+ পেয়েছে ০%।
ট্রেভর মিল

ট্রেভর মিল (; জন্ম: ১১ নভেম্বর, ১৯২৮ - মৃত্যু: ২১ মে, ২০১০) অকল্যান্ডের পাপাতোতো এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি।
১৯৫১-৫২ মৌসুম থেকে ১৯৫৮ সাল পর্যন্ত ট্রেভর মিলের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী ও বামহাতে সীমিত দক্ষতার অধিকারী উদ্বোধনী ব্যাটসম্যান ছিলেন ট্রেভর মিল। সহজাত যোগ্যতাকে পাশ কাটিয়ে অপরিসীম ধৈর্য্যগুণ তার মাঝে লক্ষ্য করা যায়। ওয়েলিংটনের পক্ষে তিনটি সাধারণমানের খেলা উপহার দেয়ার পর ইংল্যান্ডে ভাগ্যের সন্ধানে বের হন। সেখানে তিনি ইলিং দলের পক্ষে ক্লাব ক্রিকেটে অংশ নেন। এছাড়াও, কেন্টের পক্ষে অংশগ্রহণের ব্যর্থ প্রচেষ্টা চালান।
বামহাতি উদ্বোধনী ব্যাটসম্যান হিসেবে খেলতেন ট্রেভর মিল। ১৯৫০-এর দশকের শুরুতে প্লাঙ্কেট শীল্ড প্রতিযোগিতায় ওয়েলিংটনের পক্ষে বেশ কয়েকটি খেলায় অংশ নেন। তবে, তার সেঞ্চুরিগুলো কেবলমাত্র সফররত দলসমূহের বিপক্ষেই এসেছিল। ১৯৫১-৫২ মৌসুমের অভিষেক পর্যায়ে ওয়েলিংটনের সদস্যরূপে অপরাজিত ১১২ রানের ইনিংসের কল্যাণে ওয়েস্ট ইন্ডিয়ান একাদশের বিপক্ষে দলকে পরাজয় থেকে রক্ষা করে। অপরদিকে, প্রায় চার বছরের ব্যবধানে ১৯৫৩-৫৪ মৌসুমে ফিজি দলের বিপক্ষে শেষ ইনিংসে ১৩০ রান তুলেন। এ সংগ্রহটিই পরবর্তীকালে সর্বোচ্চ রান হিসেবে রয়ে যায়। এরপর তিনি ইংল্যান্ডের পথে যাত্রা করেন। সেখানে তিনি প্রথম-শ্রেণীর ক্রিকেট খেলার চেষ্টা করলেও সফলকাম হননি।
চার বছর পূর্বে একটি খেলায় অংশ নেয়ার পর নিউজিল্যান্ডে তিনি যাচাই-বাছাইয়ের খেলায় পুনরায় অংশ নেন। এ খেলার মাধ্যমে ১৯৫৮ সালে ইংল্যান্ড গমনার্থে নিউজিল্যান্ড দলের সদস্যদের মনোনীত করা হয়। ৪৮ রান তুলে এ সফরে নিজেকে অন্তর্ভুক্ত করেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ট্রেভর মিল। সবগুলো টেস্টই ইংল্যান্ডের বিপক্ষে খেলেছিলেন তিনি। ৫ জুন, ১৯৫৮ তারিখে বার্মিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২১ আগস্ট, ১৯৫৮ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
পুরো দলের সাথে তাকেও ঐ গ্রীষ্মে বেশ প্রতিকূলতার মুখোমুখি হতে হয়েছিল। এ দলটি ইংল্যান্ড গমনে অন্যতম বাজে দল হিসেবে পরিচিতি পায়। দুই টেস্টে অংশ নিয়ে ৫.২৫ গড়ে ২১ রান তুলেন। অত্যন্ত গরমের ইংরেজ গ্রীষ্মে নিউজিল্যান্ড তাদের বিপর্যয়কর সফরে যুক্ত হয়। তিনি তেমন সফলতা পাননি। পাঁচ শতাধিক রান মাত্র ২১ গড়ে সংগ্রহ করেন। ওরচেস্টারশায়ারের বিপক্ষে ৮৯ রানের মারমুখী ইনিংস খেলেন এছাড়াও, সমারসেটের বিপক্ষে ৬৪ রানের অপরাজিত ইনিংস খেলার ফলে সিরিজের প্রথম টেস্টে তাকে রাখা হয়। ছয় নম্বরে ব্যাটিংয়ে নামেন তিনি। প্রথম ইনিংসে ৭ এবং দ্বিতীয় ইনিংসে এক চার ও এক ছক্কা সহযোগে ১০ রান তুলতে সক্ষম হন। পরবর্তী তিন টেস্টে তাকে প্রথম একাদশের বাইরে রাখা হয়। বৃষ্টিবিঘ্নিত ওভালের চূড়ান্ত টেস্টে তাকে দলে রাখা হয়। তিনি মাত্র ১ ও ৩ রান তুলেন।
ইংল্যান্ড সফর শেষে প্রথম-শ্রেণীর ক্রিকেট খেলা থেকে অবসর নেন তিনি। হক কাপে হাট ভ্যালি’র পক্ষে ১৯৫২-৫৩ মৌসুম থেকে ১৯৫৮-৫৯ মৌসুম পর্যন্ত বেশ কয়েকটি খেলায় অংশ নিয়েছিলেন ট্রেভর মিল। ২১ মে, ২০১০ তারিখে ৮১ বছর বয়সে অকল্যান্ডের অরিউয়া এলাকায় ট্রেভর মিলের দেহাবসান ঘটে।
মোহনপুর ইউনিয়ন, গোদাগাড়ী

মোহনপুর বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।
মোহনপুর ইউনিয়নের আয়তন ৯৫.৩৯৮ বর্গ কিলোমিটার।
মোহনপুর ইউনিয়ন গোদাগাড়ী উপজেলার আওতাধীন ২ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৫৪ টি গ্রাম, ৭৬ টি মৌজা এবং ১৪ টি হাট-বাজার আছে।
২০১১ সালের আদমশুমারি অনুযায়ী মোহনপুর ইউনিয়নের মোট জনসংখ্যা ৩৯,৭৩৮ জন।
ওয়ার্ল্ডক্যাট

ওয়ার্ল্ডক্যাট একটি ইউনিয়ন ক্যাটালগ যা ১২৩টি দেশ ও অঞ্চলের ১৭,৯০০টি গ্রন্থাগারের সংগ্রহসমূহ স্বতন্ত্রভাবে নথিভুক্ত করে যা ওসিএলসি বৈশ্বিক সমবায়ে অংশ নেয়। এটি ওসিএলসি, ইনকর্পোরেট কর্তৃক পরিচালিত। সদস্যতাপ্রাপ্ত সদস্য গ্রন্থাগারগুলি সম্মিলিতভাবে ওয়ার্ল্ডক্যাটের ডেটাবেজ, বিশ্বের বৃহত্তম গ্রন্থপঞ্জি ডেটাবেজ বজায় রাখে। ওসিএলসি ওয়ার্ল্ডক্যাটকে গ্রন্থাগারে বিনামূল্যে উপলব্ধ কর, তবে ক্যাটালগসমূহ অন্যান্য সাবস্ক্রিপশন ওসিএলসি পরিসবোর (যেমন রিসোর্স শেয়ারিং এবং সংগ্রহ পরিচালনা) ভিত্তি। ওয়ার্ল্ডক্যাট সাধারণ জনগণ এবং গ্রন্থাগারিক কর্তৃক ক্যাটালগিং এবং গবেষণার কাজে ব্যবহৃত হয়।
১৯৬৭ সালে ফ্রেড কিলগোর ওসিএলসি প্রতিষ্ঠা করেন। একই বছর, ওসিএলসি ইউনিয়ন ক্যাটালগ প্রযুক্তির বিকাশ শুরু হয়েছিল যা পরবর্তীতে ওয়ার্ল্ডক্যাট হিসেবে রূপান্তরিত হয়। ১৯৭১ সালে প্রথম ক্যাটালগ রেকর্ডগুলি যুক্ত হয়েছিল।
২০২৩ সালে অ্যানাজ আর্কাইভ সমগ্র ওসিএলসি এর তথ্যভান্ডার উন্মুক্ত করে দেয়।
পাকড়ী ইউনিয়ন

পাকড়ী বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।
পাকড়ী ইউনিয়নের আয়তন ২১৯৯ বর্গ কিলোমিটার।
পাকড়ী ইউনিয়ন গোদাগাড়ী উপজেলার আওতাধীন ৩ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৬৮ টি গ্রাম, ৩৬ টি মৌজা এবং টি হাট-বাজার আছে।
২০১১ সালের আদমশুমারি অনুযায়ী পাকড়ী ইউনিয়নের মোট জনসংখ্যা ৩৫,২১২ জন যার মধ্যে পুরুষ ১৭৯০৯ জন এবং মহিলা ১৭৩০৩ জন।
২০০১ সালের শিক্ষা জরিপ অনুযায়ী পাকড়ী ইউনিয়নের সাক্ষরতার হার
৮৫%।
মরুবিজয়ের কেতন উড়াও শূন্যে

মরুবিজয়ের কেতন উড়াও শূন্যে হল একটি রবীন্দ্রসংগীত। গানটি রবীন্দ্রনাথ ঠাকুরের গীতি-সংকলন "গীতবিতান" গ্রন্থের "আনুষ্ঠানিক" পর্যায়ভুক্ত ১২ সংখ্যক গান। মিশ্র কেদারা রাগ ও দাদরা তালে নিবদ্ধ এই গানটি ১৯২৫ সালের ৮ মে (২৫ বৈশাখ, ১৩৩২ বঙ্গাব্দ) বৃক্ষরোপণ উৎসব উপলক্ষ্যে শান্তিনিকেতনে রচিত হয়। রবীন্দ্রনাথের ৬৫তম জন্মদিনে গানটি প্রথম গীত হয়েছিল। এই দিনই শান্তিনিকেতনে পঞ্চবটীর (অশ্বত্থ, বট, বিখণ্ড, অশোক ও আমলকি গাছ) প্রতিষ্ঠা হয়। গানটির পাণ্ডুলিপি "এমএস ১৯৯" নামে পরিচিত। "প্রবাসী" পত্রিকার জ্যৈষ্ঠ ১৩৩২ সংখ্যায় গানটি প্রথম প্রকাশিত হয়। পরে গানটি "বনবাণী" গ্রন্থে "বর্ষামঙ্গল ও বৃক্ষরোপণ উৎসব" অংশে "বৃক্ষরোপণ" শিরোনামে প্রকাশিত হয়। "গীতবিতান" গ্রন্থের প্রথম সংস্করণের তৃতীয় খণ্ডে (শ্রাবণ, ১৩৩৯) এবং দ্বিতীয় সংস্করণের দ্বিতীয় খণ্ডে (ভাদ্র, ১৩৪৬) গানটি অন্তর্ভুক্ত হয়। গানটির স্বরলিপিকার দিনেন্দ্রনাথ ঠাকুর। ১৩৩৬ সালের পৌষ মাসে "গীতমালিকা-২"-এ গানটির স্বরলিপি প্রথম প্রকাশিত হয়। বর্তমানে এই গানের স্বরলিপি "স্বরবিতান" গ্রন্থের ৩১শ খণ্ডে গ্রন্থিত। রবীন্দ্রসংগীতবিদ অমল মুখোপাধ্যায় এই গানটিকে "বৃক্ষবন্দনার গান" হিসেবে অভিহিত করেছেন। সমবেত কণ্ঠে গানটি রেকর্ড করেছেন তরুণ বন্দ্যোপাধ্যায়, বাসবী নন্দী, শৈলেন মুখোপাধ্যায়, শ্যামল মিত্র ও সুমিত্রা সেন (এন ৮২৯০৫, ইসিএলপি ২২৮০ এসটিএইচভি ২২৪৯১)। একক কণ্ঠে গানটি রেকর্ড করেছেন সুচিত্রা মিত্র (এসডব্লিউসি ১৭১), অশোকতরু বন্দ্যোপাধ্যায় ও পীযূষকান্তি সরকার।
গাজীউদ্দীন হায়দার

গাজীউদ্দীন হায়দার (জন্ম. ১৮১৫- মৃত্যু. ১৮৪৩) ছিলেন উনিশ শতকের ঢাকা বা জাহাঙ্গীরনগরের ত্রয়োদশ এবং শেষ নায়েব নাজিম। তিনি ছিলেন তার পূর্বসূরী নায়েব নাজিম কামরুদ্দৌলার পুত্র।
গাজীউদ্দীন হায়দার ১৮১৫ সালে জন্মগ্রহণ করেন। তার পিতা নায়েব নাজিম কামরুদ্দৌলা ১৮৩৪ সালে (মতান্তরে ১৮৩৬) মৃত্যুবরণ করলে তিনি ঢাকার নায়েব নাজিম পদ গ্রহণকালে ছিলেন নিতান্তই তরুণ। অল্প বয়স্ক হওয়ায় দৃঢ়তার অভাব ও অনভিজ্ঞতার ফলে তিনি তার পিতার অশ্বশালার তত্বাবধায়ক মীর জিওয়ানের দ্বারা নেতিবাচকভাবে প্রভাবিত হন। গাজীউদ্দীন ছিলেন আমোদপ্রিয়। তিনি অবসর সময়ে ঘুড়ি উড়ানো, মহিষ ও মুরগির লড়াই ইত্যাদি পছন্দ করতেন। এছাড়াও বিনোদন হিসেবে তার পোষা পাখি, কুকুর ও বিড়ালের বিয়ের উৎসব ও সৎকার অনুষ্ঠান পালন করার কারণে জনগণ তাকে ‘পাগলা নওয়াব’ বললেও পক্ষান্তরে তিনি ছিলেন খুবই দয়ালু, চরম শত্রুর প্রতিও ক্ষমাশীল, দানশীল। তবে তার কিছু অনৈতিক কার্যকলাপের জন্য ইংরেজ সরকার তার ৪৫০০ টাকার ভাতা বন্ধ করে দেয়ায় কঠিন অর্থনৈতিক সংকট ও বড় অংকের ঋণগ্রস্ত হয়ে পড়ায় তিনি তার সম্পত্তির একাংশ হিন্দু ব্যবসায়ীদের কাছে বন্ধক দেন। তার সম্পত্তির অন্য একাংশ নিলামে বিক্রি করা হলে ঢাকার বসাক তাঁতিরা এ পরিবারের রূপা মোড়ানো জমকালো রাজকীয় ‘হাওদা’ ছাড়াও ঢাকার তৎকালীন ধনী লোকদের নিকট ওই পরিবারের অনেক অতুলনীয় দামী গহনাপত্র বিক্রয় করে দেন যেখান হতে খাজা আলীমুল্লাহ বিখ্যাত দরিয়া-ই-নূর নামে একটি অতি মূল্যবান হীরা ক্রয় করেন। এছাড়াও তিনি ছিলেন চরম অমিতব্যয়ী যার কারণে ব্রিটিশ কর্তৃপক্ষ তার জমিদারি পরিচালনার দায়িত্বে একজন প্রতিনিধি নিয়োগ করে। অবশ্য কিছুকাল পর ব্রিটিশ সরকার গাজীউদ্দীনের ভাতা পুনর্বহাল করে। ১৭৬৫ সাল থেকে "নায়েব নাজিম" পদটি গাজীউদ্দীন হায়দারের প্রপিতামহ জসরত খানের পরিবারের জন্য বংশানুক্রমিক পদে পরিণত হয়। জসরত খান ১৭৫৫-৬২ এবং ১৭৬৫–১৭৭৮ এ দুই মেয়াদে নায়েব নাজিম পদে অধিষ্ঠিত ছিলেন। জসরত খানের দ্বিতীয় মেয়াদের পরে তার তিন নাতি হাশমত জঙ্গ (১৭৭৮-১৭৮৫), নুসরাত জঙ্গ (১৭৮৫-১৮২২) এবং শামসুদ্দৌলা (১৮২২-১৮৩১) পরপর নায়েব নাজিম পদে অভিষিক্ত হন। শামসুদ্দৌলা প্রতিস্থাপিত হন তার পুত্র কামরুদ্দৌলা (১৮৩১-১৮৩৪) দ্বারা এবং কামরুদ্দৌলার স্থলাভিষিক্ত হন  গাজীউদ্দীন হায়দার (১৮৩৪-১৮৪৩)। ১৭১৭ সালে পদ সৃষ্টি হওয়ার পর থেকে নায়েব নাজিমরা প্রত্যক্ষ বা পরোক্ষভাবে জাহাঙ্গীরনগর নিয়াবত শাসন করলেও ১৭৫৭ সালে ভারতে ব্রিটিশ শাসন কায়েম এবং ১৭৬৫ সালে ব্রিটিশরা দেওয়ানি (রাজস্ব ক্ষমতা) লাভের ফলে নায়েব নাজিমরা ছিলেন ১৭৬৫ থেকে ১৮২২ সাল পর্যন্ত ক্ষমতাহীন। ১৮২২ থেকে ১৮৪৩ সাল পর্যন্ত তাঁরা ছিলেন নিছক পদবি ও সামান্য ভাতার অধিকারী। গাজীউদ্দীনের আমলে তিনি নিজেও ব্রিটিশদের দ্বারা নিয়োগকৃত তেমনই একজন নামিক পদবীধারী ছিলেন। ১৮৪৩ সালে নিঃসন্তান অবস্থায় তাঁর মৃত্যু হওয়ায় কোনো উত্তরাধিকারী না থাকায় "নায়েব নাজিম" পদবী বিলুপ্ত হয়ে যায় এবং তার সম্পত্তি অপরাপর ধনী ব্যক্তিদের হস্তগত হয়।
নবাব আবদুল গনি ও নবাব আহসানুল্লাহ পূর্বে তিনি হোসেনি দালান সংস্কার করে স্মরণীয় হয়ে আছেন।
গাজীউদ্দীন তার আমলের শেষদিকে দুরারোগ্য রোগে আক্রান্ত হন ও তার স্বাস্থ্য ভেঙ্গে পড়ে। ১৮৪৩ সালে মাত্র ২৮ বছর বয়সে নিঃসন্তান অবস্থায় তাঁর মৃত্যু হলে কোনো উত্তরাধিকার না থাকায় 'নায়েব নাজিম' পদবী বিলুপ্ত হয়ে যায়। ইংরেজগণ তাঁকে সামরিক মর্যাদায় দাফন করে তার প্রতি সম্মান প্রদর্শন করে। হোসেনী দালানের বহিরাঙ্গনে পিতার পাশে তাঁকে সমাহিত করা হয়।
গ্রিনিচ মান মন্দির

গ্রিনিচের মান মন্দির 
সূচনা: (রয়েল অবজারভেটরি) গ্রিনিচ পার্কের চূড়ার অবস্থিত। এটি একটি ভৌগোলিক গুরুত্বপূর্ণ স্থান৷ 
অবস্থান : এটি লন্ডনে অবস্থিত৷ এটির দ্রাঘিমগত মান O অর্থাৎএর উপর মূলমধ্যরেখা গেছে ৷ 
গুরুত্ব: 1.এটি দিক নির্ণয়ে এটি একটি গুরুত্বপূর্ণ স্থাপনা ও স্থান। কারণ মূল মেডিট্রেরিয়ান এর মধ্য দিয়ে চলে গেছে।
এর প্রমাণ সময়: এর প্রমান সময় কে G.M. T.বলে যা ভারতের প্রমান সময় (IST)থেকে সাড়ে 5 ঘ: পিছিয়ে৷ 
মূলমধ্যরেখার আখ্যা: 1884 সালে আন্তর্জাতিক আলোচনা স্থলে স্থির হয়ে যে লন্ডনের গ্রিনিচ মানমন্দিরের ওপর দিয়ে যে দ্রাঘিমা রেখা গেছে সেটাই হবে মূল দ্রাঘিমারেখা মূল মধ্যরেখা (Roy martin Geography Reference ও .Class VI)
১৬৭৫ সালে ইংল্যান্ডের রাজা দ্বিতীয় চার্লস ১০ই আগস্ট গ্রিনিচের মান মন্দির (রয়েল অবজারভেটরি)'র ভিত্তি প্রস্তর স্থাপন করেন। এই মন্দিরের জায়গা ক্রিস্টোফার রেন পছন্দ করেন এবং এই সময়েই এস্ট্রোনোমার রয়্যাল নামে একটি পদ সূচনা করা করা হয়, যিনি গ্রিনিচের মান মন্দির (রয়েল অবজারভেটরি)'র পরিচালক হিসেবে দায়িত্ব পালন করবেন বলে স্থির করা হয়। মান মন্দিরটির প্রথম "এস্ট্রোনোমার রয়্যাল হিসেবে দায়িত্ব পান জন ফ্ল্যামস্টিড। ১৬৭৬ সালের গ্রীষ্ম কালে ভবনের কাজ সম্পন্ন হয়। ভবনটিকে সহসাই "ফ্ল্যামস্টিড হাউজ" নামেই ডাকা হত। বর্তমান সময়ে সায়েন্টিফিক কাজ-কর্ম গুলো অন্য জাগায় স্থান্তরিত করা হয়েছে। তাই গ্রিনিচের এই ভবনটি এখন মূলত যাদুঘর হিসেবেই বিবেচ্য হচ্ছে। স্থানটি ভ্রমণ পিপাসীদের জন্য একটি দর্শনীয় স্থান বটে। হাজার হাজার মানুষ এখানে ঘুরতে ও দেখতে আসেন। মূলত প্রত্নতাত্ত্বিক বিবেচনায় এটি আন্তর্জাতিকভাবে প্রসিদ্ধি লাভ করেছে।
১৬৭৫ - ২২ জুন রয়েল অবজারভেটরি প্রবর্তিত হয়।
১৬৭৫ - ১০ আগস্ট কাজ শুরু হয়।
১৭১৪ - দ্রাঘিমাংশ আইন শুরু হয়।
১৭৬৭ - এস্ট্রোনোমার রয়্যাল "নেভিল মাস্কেলাইন" অবজারভেটরি থেকে প্রাপ্ত তথ্য নিয়ে নটিক্যাল আলমানাক নামে প্রকাশনা শুরু করেন।
১৮১৮ - অবজারভেটরি বদলি করা হয়।
১৮৩৩ - দৈনিক সময় সংকেত শুরু হয়।
১৮৩৮ - রেফ্রেক্টিং টেলিস্কোপ বসানো হয়। 
১৮৯৩ - ২৮ ইঞ্চি রেফ্রেক্টর বসানো হয়। 
১৮৯৯ - নতুন ফিজিক্যাল অবজারভেটরি (দঃ ভবন) সম্পন্ন হয়।
১৯২৪ - ঘণ্টা অনুসারে সময় সংকেত (গ্রিনিচ টাইম সিগনাল) সম্প্রচার শুরু হয়।
১৯৩১ - ইয়্যাপ টেলিস্কোপ সংযুক্ত হয়।
১৯৪৮ - "এস্ট্রোনোমার রয়্যাল" অফিস হার্সমানজু'তে বদলি করা হয়।
১৯৫৭ - রয়েল অবজারভেটরি সম্পূর্ণভাবে হার্সমানজু'তে সরিয়ে নেয়া হয়। গ্রিনিচের আগের স্থাপনা পুরাতন রয়্যাল অবজারভেটরি হিসেবে চিহ্নিত হয়।
১৯৯০ - রয়্যাল গ্রিনিচ অবজারভেটরি ক্যামব্রিজে স্থানান্তর হয়।
১৯৯৮ - রয়্যাল গ্রিনিচ অবজারভেটরি নাম বাদ দিয়ে আগের নাম রয়্যাল অবজারভেটরি, গ্রিনিচ করা হয়। এবং ন্যাশনাল মেরিটাইম যাদুঘরের অন্তর্ভুক্ত করা হয়।
২০১১ - গ্রিনিচ যাদুঘর, রয়্যাল অবজারভেটরি গ্রিনিচ; রয়্যাল মিউজিয়ামের সাথে যুক্ত হয়।
এই স্থান ঐতিহাসিক ভাবে বিশেষ গুরুত্বপূর্ণ রাজা প্রথম উইলিয়ামের সময়কাল থেকে। গ্রিনিচ প্রাসাদ, যেটি বর্তমানে মেরিটাইম যাদুঘর; রাজা অষ্টম হেনরি ও তার কন্যা প্রথম মেরি'র জন্ম স্থান। প্রথম এলিজাবেথ ও ট্যুডর'রা গ্রিনিচ প্রাসাদ তাদের হান্টিং লজ হিসেবে ব্যবহার  করতেন। গ্রিনিচের এই প্রাসাদ না দুর্গটি রাজা অষ্টম হেনরির বিশেষ প্রিয় ছিলো। তার উপপত্নীদের আবাসস্থল ছিলো এটি। মূল প্রাসাদ থেকে এখানে তিনি সহজেই যাতায়াত করতে পারতেন বলে এটি তার বিশেষ প্রিয় জায়গা ছিলো।
জলবায়ু প্রকৌশল

জলবায়ু প্রকৌশল বা জলবায়ু ব্যবস্থাপনা হচ্ছে জলবায়ু উষ্ণায়ন প্রতিরোধে গৃহীত জলবায়ু ব্যবস্থাপনার কলাকৌশল বা প্রযুক্তি। 
জলবায়ু প্রকৌশল এর বিভিন্ন নিয়মের মধ্যে উল্লেখযোগ্য হচ্ছে
১। সূর্য বিকিরন ব্যবস্থাপনা
২। বনায়ন
৩। গ্রীনহাউজ গ্যাস অপসারণ
৪। সামুদ্রিক লৌহ উর্বরাকরন
ইংল্যান্ডের রয়াল সোসাইটির মতে,জলবায়ু প্রকৌশল হচ্ছে , বিশ্ব উষ্ণায়নের কথা মাথায় রেখে বায়ুমন্ডলের ব্যবস্থাপনা অনেক সংস্থাই জলবায়ু প্রকৌশলের সমর্থক। তার মধ্যে যুক্তরাষ্ট্রের কংগ্রেস, যুক্তরাজ্যের রয়াল সোসাইটি, যুক্তরাজ্যের পার্লামেন্ট, যুক্তরাষ্ট্রের জাতীয় বিজ্ঞান একাডেমি বিশেষ ভাবে উল্লেখযোগ্য। এই সব সংস্থা জলবায়ু প্রকৌশলের বিষয়ে নিয়মিত গবেষণা, পরযালোচনা, আলোচনা ও নীতিমালা প্রণয়ন করে থাকেন। 
তবে অনেক পরিবেশবাদী সংস্থা যেমন ফ্রেন্ডস অব দ্যা
আর্থ ও গ্রীনপিসের মত সংস্থাগুলো জলবায়ু প্রকৌশলকে পরিবেশের জন্য ক্ষতিকারক ভেবে জলবায়ু প্রকৌশলের ধারনাকে প্রত্যাখান করেছে। 
১৯৬৫ সালে জলবায়ু প্রকৌশলের শুরু হয় মার্কিন প্রেসিডেন্ট লিন্ডন বি জন্সনের বৈজ্ঞানিক উপদেষ্টা কাউন্সিলের একটি প্রস্তাবনার মাধ্যমে। 
১। সৌর বিকিরণ ব্যবস্থাপনা
২। গ্রীনহাউজ গ্যাস অপসারণ
১। উচ্চতর বিন্দু এবং ইতিবাচক প্রভাব।
২।ক্রয় সময়।
৩।খরচ
৪।নীতিবোধ এবং দায়িত্বশীলতা।
৫। রাজনীতি।
সৈয়দ মহিবুল হাসান

সৈয়দ মহিবুল হাসান বাংলাদেশের হবিগঞ্জ জেলার রাজনীতিবিদ যিনি তৎকালীন পূর্বপাকিস্তান প্রাদেশিক পরিষদের সদস্য, তৎকালীন সিলেট-১৬ আসনের সংসদ সদস্য ও গণপ্রজাতন্ত্রী বাংলাদেশ সরকারের প্রতিমন্ত্রী ছিলেন।
সৈয়দ মহিবুল হাসান হবিগঞ্জ জেলার চুনারুঘাটের নরপতি হাবিলী গ্রামে জন্মগ্রহণ করেন। তার স্ত্রী সুরাইয়া হাসান। এক মেয়ে এক ছেলে, মেয়ে সৈয়দা রিজওয়ানা হাসান আইনজীবী ও পরিবেশকর্মী এবং বর্তমানে গনপ্রজাতন্ত্রী বাংলাদেশ সরকারের অন্তর্বর্তীকালীন উপদেষ্টা হিসেবে দায়িত্বপালন করছেন।
সৈয়দ মহিবুল হাসান ১৯৬৪ সালের তৎকালীন পূর্বপাকিস্তান প্রাদেশিক নির্বাচনে ফুল প্রতীক নিয়ে মুসলিম লীগের হয়ে প্রাদেশিক পরিষদ সদস্য নির্বাচিত হন।
১৯৭০ সালের তৎকালীন পূর্বপাকিস্তান প্রাদেশিক নির্বাচনে স্বতন্ত্র প্রার্থী হিসেবে অংশ নিয়ে আওয়ামী লীগের প্রার্থী মানিক চৌধুরীর কাছে পরাজিত হন।
১৯৭৯ সালের দ্বিতীয় জাতীয় সংসদ নির্বাচনে তিনি স্বতন্ত্র প্রার্থী হিসেবে তৎকালীন সিলেট-১৬ আসন থেকে সংসদ সদস্য নির্বাচিত হন। এর পর বাংলাদেশ জাতীয়তাবাদী দলে যোগদিয়ে জিয়াউর রহমানের মন্ত্রিসভার শ্রম ও জনশক্তি মন্ত্রণালয়ের প্রতিমন্ত্রী হিসেবে দায়িত্ব পালন করেন। এবং আবদুস সাত্তারের মন্ত্রিসভায় শিল্প ও বাণিজ্য মন্ত্রণালয়ের প্রতিমন্ত্রী হিসেবে দায়িত্ব পালন করেন।
১৯৮৬ সালের তৃতীয় জাতীয় সংসদ নির্বাচনে হবিগঞ্জ-৩ আসন থেকে তিনি স্বতন্ত্র প্রার্থী হিসেবে ন্যাশনাল আওয়ামী পার্টির প্রার্থী চৌধুরী আবদুল হাইর কাছে জামানত হারান। এর পর জাতীয় পার্টিতে যোগদেন। ৬ ডিসেম্বর ১৯৯০ সালের এরশাদ সরকারের পতনের পর তিনি প্রকাশ্যে রাজনীতি থেকে দূরে চলে যান।
তিনি ৮ আগস্ট,২০২৩ সালে মৃত্যুবরণ করেন।
কাচিন রাজ্য

কাচিন রাজ্য (, ; কাছিন: জিংফাও মুংডাও) হল মিয়ানমারের একটি রাজ্য। এটি মায়ানমারের উত্তর ভাগে অবস্থিত। এই রাজ্যের উত্তর এবং পূৰ্ব দিকে চীন অবস্থিত। দক্ষিণ দিকে অবস্থিত শাহ রাজ্য। পশ্চিম দিকে ভারত এবং ছাঘাইন অবস্থিত। রাজ্যটির মোট আয়তন হল ৮৯,০৪১.৮ বৰ্গ কিলোমিটার বা ৩৪,৩৭৯.২ বৰ্গ মাইল। কাছিন রাজ্যের মোট জনসংখ্যা হল ১৬ লাখ ৮৯ হাজার ৪৪১ জন। এই রাজ্যের সৰ্বোচ্চ শৃংগ হল হকাকাবো রাজি। এর উচ্চতা ৫,৮৮৯ মিটার। রাজ্যটির রাজধানী শহর হচ্ছে মাইটকয়িনা। এই রাজ্যের অন্য প্ৰধান শহরসমূহ হচ্ছে ভোমা এবং পুটাআরু। এই রাজ্যটি ২৩.২৭ থেকে ২৮.২৫ ডিগ্ৰী উত্তর স্থানাংকে অবস্থিত। ইণ্ডাইগয়ি হ্ৰদ এই রাজ্যতে অবস্থিত। কাছিন রাজ্য হিমালয়ের সম্প্ৰসারিত অংশ কাছিন পাহাড়ে অবস্থান করছে। এই পাহাড় রাজ্যের বেশির ভাগ অংশ জুড়ে অবস্থান করছে।
কাছিন রাজ্য মায়ানমারের উত্তরে চীন এবং ভারত সীমান্তে অবস্থিত। এই রাজ্যের গড় উচ্চতা সমুদ্ৰ পৃষ্ঠ থেকে ৬০০ থেকে ১০০০ মিটারের ও অধিক। সৰ্বোচ্চ অংশটি হল হকাকাবো রাজি শৃংগ। ২৩.২৭ থেকে ২৮.২৫ ডিগ্ৰী উত্তর এবং ৯৬ থেকে ৯৮.৪৪ ডিগ্ৰী পূৰ্বে রাজ্যটির অবস্থান। রাজ্যটি দেশেরে রাজধানী থেকে প্ৰায় ১০০০ কিলোমিটার বা ৬৫০ মাইল দূরে অবস্থিত।
কাচিন রাজ্যের অর্থনীতি প্রধানত কৃষি কাজের উপর নির্ভরশীল। কৃষি কার্য করে এই রাজ্যের মানুষ জীবিকা নির্বাহ করে। এই রাজ্যের প্রধান অর্থকরী ফসল হল চা,ধান বা চাল, পাট। এছাড়া রাজ্যটিতে প্রচুর সেগুন গাছ জনন্মায়। এই সেগুন গাছ থেকে বিভিন্ন আসবাব শিল্প গড়ে উঠেছে। রাজ্যটির প্রধান শহর গুলি হল মাইটকয়িন, ভোযা ও পুটাও। এই শহর গুলিতে কিছু আধুনিক শিল্পের বিকাশ ঘটেছে। তবে এই শিল্প গুলি শহর গুলিতেই সীমা বদ্ধ। শহরের বাইরে এদের তেমন বিস্তার ঘটেনি। এই রাজ্যে কিছু এলাকায় স্বর্ণ খনি রয়েছে যা রাজ্যটির অর্থনীতির বিরাট ভূমিকা রাখে। এছাড়া এখানে মূল্যবান পাথর বা জিম স্টোন পাওয়া যায়।এই রাজ্যে একটি বিদ্যুৎ কেন্দ্র গড়ে উঠেছে।
রাজ্যটি পাহাড় পর্বত দ্বারা বেষ্ঠিত হওয়ায় রাজ্যটির মধ্যে যোগাযোগ ব্যবস্থা গড়ে তোলা খুবই কঠিন। তবে রাজ্যটি সড়ক পথ দ্বারা অন্য রাজ্য গুলির সঙ্গে যুক্ত রয়েছে। রাজ্যের শহর গুলির সঙ্গে দেশের রাজধানী ও অন্যানপ্রধান শহর গুলি সরাসরি যুক্ত। রাজ্যটিতে মোট তিনটি বিমান বন্দর রয়েছে। এই বিমানবন্দর গুলি হল- মাইটকয়িন বিমানবন্দর, ভোমা বিমানবন্দর ও পুটও বিমানবন্দর। এর মধ্যে মাইটকয়িন বিমান বন্দর সবচেয়ে বেশি যাত্রী বহন করে।
২০১৪ সালের হিসাব অনু যায়ী কচিন রাজ্যের মোট জন সংখ্যা হল ১৬ শক্ষ ৮৯ হাজার ৪৪১ জন। ১৯৭৩ সালে রাজ্যটির জন সংখ্যা ছিল ৭ লক্ষ ৩৭ হাজার ৯৩৯ জন এবং ১৯৮৩ সালে জন সংখ্যা ছিল ৯ লক্ষ ৪ হাজার ৭৯৪ জন। এই রাজ্যে কচিন জাতীর মানুষই সংখ্যা ঘরিষ্ট। এছাড়া রাজ্যটিতে ভারতীয়, চিনা মানুষ বাস করেন।
কাছিন রাজ্যে সব চেয়ে বেশি বৌদ্ধ ধর্মর মানুষ বসবাস করে। অন্য ধর্মসমূহের মধ্যে প্ৰধান হল খ্ৰীষ্টান , ইসলাম, এবং হিন্দু ধর্ম। রাজ্যটিতে মোট জনসংখ্যার ৬৪% শতাংশ মানুষ বৌদ্ধ ধর্ম পালন করে। খ্ৰীষ্টান ধর্ম পালন করে ৩৩ শতাংশ, হিন্দু এবং ইসলাম ধর্ম পালন করে যথাক্ৰমে ০.৪ এবং ১.৬ শতাংশ মানুষ । বাকী ১ শতাংশ মানুষ অন্য ধর্মমত বিশ্বাস করে।
সেন্ট ভিনসেন্ট ও গ্রেনাডাইন ফুটবল ফেডারেশন

সেন্ট ভিনসেন্ট ও গ্রেনাডাইন ফুটবল ফেডারেশন (; এছাড়াও সংক্ষেপে এসভিজিএফএফ নামে পরিচিত) হচ্ছে সেন্ট ভিনসেন্ট ও গ্রেনাডাইনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭ বছর পর ১৯৮৬ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর সেন্ট ভিনসেন্ট ও গ্রেনাডাইনের রাজধানী কিংসটাউনে অবস্থিত।
এই সংস্থাটি সেন্ট ভিনসেন্ট ও গ্রেনাডাইনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এসভিজিএফএফ প্রিমিয়ার বিভাগের মতো প্রতিযোগিতার সকল কার্যক্রম পরিচালনা করে। বর্তমানে সেন্ট ভিনসেন্ট ও গ্রেনাডাইন ফুটবল ফেডারেশনের সভাপতির দায়িত্ব পালন করছেন কার্ল ডিকসন এবং সাধারণ সম্পাদকের দায়িত্ব পালন করছেন ডেভরন পোয়ার।
আলমপুর ইউনিয়ন, তারাগঞ্জ

আলমপুর ইউনিয়ন বাংলাদেশের রংপুর বিভাগের রংপুর জেলার তারাগঞ্জ উপজেলার অন্তর্গত একটি ইউনিয়ন পরিষদ। এটি ২৫.৪৫ বর্গকিমি (৯.৮৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,২২২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
মুহাম্মদ মিয়া দেওবন্দি

মুহাম্মদ মিয়া দেওবন্দি (১৯০৩ — ১৯৭৫) ( উর্দু : محمد میاں دیوبندی ) ছিলেন একজন ভারতীয় সুন্নি ইসলামী পণ্ডিত এবং ভারতের স্বাধীনতা আন্দোলনের নেতা। তিনি হুসেন আহমদ মাদানির শিষ্য এবং উর্দুতে ইতিহাসের বই লিখার জন্য বিখ্যাত। তিনি ইদারা মাবাহিছে ফিকহিয়্যাহের প্রতিষ্ঠাতা।
মুহাম্মদ মিয়া দেওবন্দের রিজভী সৈয়দ পরিবারে ১৯০৩ সালের ৪ অক্টোবর বুলন্দশহরে জন্মগ্রহণ করেন। তিনি বাড়িতে পড়াশোনা শুরু করেন এবং মুজাফফর নগরের এক গৃহশিক্ষকের কাছ থেকে কুরআন শিক্ষা করেন। তিনি ১৯১২/১৯১৩ -তে দারুল উলুম দেওবন্দের ফার্সি শ্রেণিতে ভর্তি হন এবং ১৯২৫ সালে দারুল উলুম দেওবন্দ থেকে স্নাতক সমাপ্ত করেন। তার শিক্ষকদের মধ্যে রয়েছেন: আনোয়ার শাহ কাশ্মীরি এবং ইজাজ আলী আমরুহী।
তিনি হুসেন আহমদ মাদানির শিষ্য ছিলেন।
মুহাম্মদ মিয়া বিহারে শিক্ষাদানের মাধ্যমে তার কর্মজীবনের সূূূূচনা করেন। তারপরে তিনি জামিয়া কাসেমিয়া মাদ্রাসা, শাহী মোরাদাবাদে দীর্ঘদিন মুুফতি হিসেবে দায়িত্ব পালন করেন। তিনি জমিয়তে উলামায়ে হিন্দ- এর সংগঠক হিসাবে নিযুক্ত হন এবং এক বছরের জন্য এর প্রধান সংগঠক হিসাবেও দায়িত্ব পালন করেন। জীবনের শেষদিকে তিনি দিল্লির মাদ্রাসা আমিনিয়ায় শায়খুল হাদিস এবং ইদারা মাবিহিত-ই-ফিকহিয়াহ সাধারণ সম্পাদক হিসাবে দায়িত্ব পালন করেছিলেন। তিনি ১৯৫০ সালে দারুল উলূম দেওবন্দের মজলিসে শুরার সদস্য মনোনীত হন।
তার ছাত্রদের মধ্যে রয়েছে মুফতি মাহমুদ, আছার মোবারকপুরী এবং আসির আদ্রাবি।
মুহম্মদ মিয়া ৭২ বছর বয়সে ১৯৭৫ সালের ২২ অক্টোবর দিল্লিতে মারা যান। ঐতিহাসিক রচনার জন্য তাঁকে মুআরিখ-ই-মিল্লাত হিসাবে উল্লেখ করা হয়। তাঁর অনুসারীরা তাকে সাইয়্যেদুল মিল্লাত হিসাবে উল্লেখ করেন।
মুহাম্মদ মিয়ার রচনাগুলির মধ্যে রয়েছে:
সিন্ট মার্টেন ফুটবল অ্যাসোসিয়েশন

সিন্ট মার্টেন ফুটবল অ্যাসোসিয়েশন (; এছাড়াও সংক্ষেপে এসএমএসএ নামে পরিচিত) হচ্ছে সিন্ট মার্টেনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৬ সালে প্রতিষ্ঠিত হয়েছে। এটি প্রতিষ্ঠার ২৭ বছর পর ১৯৮৬ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর সিন্ট মার্টেনের রাজধানী ফিলিপসবুর্গে অবস্থিত।
এই সংস্থাটি সিন্ট মার্টেনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সিন্ট মার্টেন জ্যেষ্ঠ লীগের মতো প্রতিযোগিতার সকল কার্যক্রম পরিচালনা করে। বর্তমানে সিন্ট মার্টেন ফুটবল অ্যাসোসিয়েশনের সভাপতির দায়িত্ব পালন করছেন সুদেশ সিং এবং সাধারণ সম্পাদকের দায়িত্ব পালন করছেন দাগমার দাল।
মার্কিন ভার্জিন দ্বীপপুঞ্জ ফুটবল ফেডারেশন

মার্কিন ভার্জিন দ্বীপপুঞ্জ ফুটবল ফেডারেশন (; এছাড়াও সংক্ষেপে ইউএসভিআইএসএ নামে পরিচিত) হচ্ছে মার্কিন ভার্জিন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৭ সালে প্রতিষ্ঠিত হয়েছে। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার বছরেই সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মার্কিন ভার্জিন দ্বীপপুঞ্জের সেন্ট ক্রোইয়ে অবস্থিত।
এই সংস্থাটি মার্কিন ভার্জিন দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মার্কিন ভার্জিন দ্বীপপুঞ্জ প্রিমিয়ার লীগ, সেন্ট ক্রোই ফুটবল লীগ এবং সেন্ট থমাস লীগের মতো প্রতিযোগিতার সকল কার্যক্রম পরিচালনা করে। বর্তমানে মার্কিন ভার্জিন দ্বীপপুঞ্জ ফুটবল ফেডারেশনের সভাপতির দায়িত্ব পালন করছেন হিলারেন ফ্রেডেরিক এবং সাধারণ সম্পাদকের দায়িত্ব পালন করছেন লিশাতি বেইলি।
আবদুস সাত্তারের মন্ত্রিসভা

৩০ মে ১৯৮১ সালে প্রেসিডেন্ট জিয়াউর রহমান নিহত হলে আবদুস সাত্তার বাংলাদেশের ভারপ্রাপ্ত রাষ্ট্রপতির দায়িত্ব গ্রহণ করে পরেন। পরবর্তীতে তিনি রাষ্ট্রপতি নির্বাচিত হয়ে দুটি মন্ত্রিসভা গঠন করেন। ১টি ২৪ নভেম্বর ১৯৮১ সালে এবং ১২ ফেব্রুয়ারি ১৯৮২ সালে ২য়টি। মন্ত্রিসভাটি কার্যকর ছিল ২৪ মার্চ ১৯৮২ পর্যন্ত।
অ্যাঙ্গুইলা ফুটবল অ্যাসোসিয়েশন

অ্যাঙ্গুইলা ফুটবল অ্যাসোসিয়েশন (; এছাড়াও সংক্ষেপে এএফএ নামে পরিচিত) হচ্ছে অ্যাঙ্গুইলার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯০ প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর অ্যাঙ্গুইলার রাজধানী দ্য ভ্যালিতে অবস্থিত।
এই সংস্থাটি অ্যাঙ্গুইলার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে এএফএ জ্যেষ্ঠ পুরুষ লীগ, এএফএ জ্যেষ্ঠ নারী লীগ এবং এএফএ নকআউট কাপের মতো প্রতিযোগিতার সকল কার্যক্রম পরিচালনা করে। বর্তমানে অ্যাঙ্গুইলা ফুটবল অ্যাসোসিয়েশনের সভাপতির দায়িত্ব পালন করছেন গিরডন কনর এবং সাধারণ সম্পাদকের দায়িত্ব পালন করছেন মার্সলিন রিচার্ডসন।
টার্কস ও কেইকোস দ্বীপপুঞ্জ ফুটবল অ্যাসোসিয়েশন

টার্কস ও কেইকোস দ্বীপপুঞ্জ ফুটবল অ্যাসোসিয়েশন (; এছাড়াও সংক্ষেপে টিসিআইএফএ নামে পরিচিত) হচ্ছে টার্কস ও কেইকোস দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯৬ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার বছরেই সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর টার্কস ও কেইকোস দ্বীপপুঞ্জের রাজধানী প্রোভিডেন্সিয়ালেসে অবস্থিত।
এই সংস্থাটি টার্কস ও কেইকোস দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে প্রোভো প্রিমিয়ার লীগ এবং টার্কস ও কেইকোস দ্বীপপুঞ্জ এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে টার্কস ও কেইকোস দ্বীপপুঞ্জ ফুটবল অ্যাসোসিয়েশনের সভাপতির দায়িত্ব পালন করছেন সোনিয়া ফুলফোর্ড এবং সাধারণ সম্পাদকের দায়িত্ব পালন করছেন অলিভার স্মিথ।
কুরাসাও ফুটবল ফেডারেশন

কুরাসাও ফুটবল ফেডারেশন (, ; এছাড়াও সংক্ষেপে এফএফকে এবং সিএফএফ নামে পরিচিত) হচ্ছে কুরাসাওয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২১ সালে প্রতিষ্ঠিত হয়েছে। ফিফা নাম পরিবর্তন সংক্রান্ত নিয়ম সংশোধন করার পর, বোনেয়ারের সাথে মিল থাকার ফলে (যা তৎকালীন নেদারল্যান্ডসের অংশ ছিল), ২০১১ সালের ৯ই ফেব্রুয়ারি তারিখে এই সংস্থার নাম এনএভিইউ হতে পরিবর্তন করে এফএফকে রাখা হয়েছে। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪০ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর কুরাসাওয়ের রাজধানী উইলেমস্টাটে অবস্থিত।
এই সংস্থাটি কুরাসাওয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কুরাসাও লীগ প্রথম বিভাগ এবং কুরাসাও লীগ প্রথম বিভাগের মতো প্রতিযোগিতার সকল কার্যক্রম পরিচালনা করে। বর্তমানে কুরাসাও ফুটবল ফেডারেশনের সভাপতির দায়িত্ব পালন করছেন শাহিন এলহেজ এবং সাধারণ সম্পাদকের দায়িত্ব পালন করছেন এরিকা ওয়েভার।
কুর্শা ইউনিয়ন, তারাগঞ্জ

কুর্শা ইউনিয়ন বাংলাদেশের রংপুর বিভাগের রংপুর জেলার তারাগঞ্জ উপজেলার অন্তর্গত একটি ইউনিয়ন পরিষদ। এটি ৬১.৪৯ বর্গকিমি (২৩.৭৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৭৫৯ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
পশ্চিম কুর্শা-৩৪১৬
কুর্শা-৫১৯১
অনন্তপুর-২৫০০
শেরপুর-১৮১১
ঘনিরামপুর-৭৪৭২
পলাশবাড়ী-১২৯৭
রামপুরা-১১০০
বিষ্ণপুর-১৫০০
কৃষ্ণপুর-১২০০
রহিমাপুর-৩১১০
পশ্চিম রহিমাপুর-২১১২
পিয়লি ফুকন (চলচ্চিত্র)

পিয়লি ফুকন ১৯৫৫ সালে মুক্তিপ্রাপ্ত অসমীয়া চলচ্চিত্র। ফণী শর্মা চলচ্চিত্রের পরিচালক ছিলেন। ভারতের স্বাধীনতা আন্দোলনের তেজস্বী যোদ্ধা পিয়লি ফুকনের সংগ্রাম ও দেশপ্রেম চলচ্চিত্রে পরিলক্ষিত হয়েছে। উল্লেখযোগ্য যে পিয়লি ফুকন চলচ্চিত্রটি রাষ্ট্রীয় পুরস্কার প্রাপ্ত প্রথম চলচ্চিত্র।
ব্রিটিশ শাসনের বিরোধিতা করা সংগ্রামী ব্যক্তিসূহের মধ্যে পিয়লি ফুকন ছিলেন অন্যতম। ১৮৩০ সালে তাঁর কণ্ঠরোধ করার জন্য ব্রিটিশ সরকার ফাঁসীর গোষনা করে। ব্রিটিশের বিরূদ্ধে ষড়যন্ত্র রচনা করার অভিযোগে তাঁকে শাস্তি দেওয়া হয়েছে বলে ইংরেজরা দাবী করেছিল। ফণী শর্মা চলচ্চিত্রটির কাহিনী লিখেছিলেন। 
পিয়লি ফুকন চলচ্চিত্রে সঙ্গীত পরিচালনা করেছেন ভূপেন হাজরিকা। তিনিই গানগুলো রচনা করেছেন। গানে কন্ঠদান করেচেন ভূপেন হাজরিকা ও গুণদা দাস। গাওঁরে জীয়রী সপোণ সুন্দরী গানটি যথেষ্ট জনপ্রিয়তা অর্জন করেছে। 
১৯৫৫ সালে রাষ্ট্রীয় চলচ্চিত্র মহোৎসবে রাষ্ট্রপতি দ্বারা শ্রেষ্ঠ চলচ্চিত্রের মর্যদা লাভ করেছিল। উল্লেখযোগ্য যে অসমীয়া চলচ্পিচিত্রের মধ্যে পিয়লি ফুকন সর্বপ্রথম রাষ্ট্রপতি থেকে সম্মান লাভ করেছে।
কনকাশন (২০১৩-এর চলচ্চিত্র)

কনকাশন হচ্ছে ২০১৩ সালে মুক্তিপ্রাপ্ত একটি মার্কিন নাট্য চলচ্চিত্র। চলচ্চিত্রটির কাহিনী লেখক এবং পরিচালক ছিলেন স্ট্যাসি পাশন। চলচ্চিত্রটিতে মুখ্য ভূমিকায় অভিনয় করেছিলেন অভিনেত্রীদ্বয় রবিন ওয়েইগার্ট এবং ম্যাগি সিফ। চলচ্চিত্রটি যদিও আত্মজীবনীমূলক ছিলোনা তবে তাও চলচ্চিত্রটির কাহিনী পরিচালক স্ট্যাসিরই নিজের জীবনেরই একটি ছোটো অংশ থেকে নেওয়া হয়েছিলো, পরিচালক স্ট্যাসি পাশন চিত্রনাট্য লিখার সময় অনেক চিন্তা করেই লিখেছিলেন।
২০১৩ সালে সানড্যান্স আন্তর্জাতিক চলচ্চিত্র উৎসবে সর্বপ্রথম দেখানো হয় এবং এরপর দেখানো হয় বার্লিন আন্তর্জাতিক চলচ্চিত্র উৎসবে। বার্লিনে চলচ্চিত্রটি টেডি পুরস্কার লাভ করে। নারী সমকামিতার কাহিনী জার্মান মানুষ অনেক পছন্দ করেছিলো।
নারীদের মধ্যকার সমকাম - এই ধরনের কাহিনী নিয়ে নির্মিত চলচ্চিত্রটি দর্শকরা ভালোই পছন্দ করেছিলো রটেন টম্যাটোসে মানুষ অনেক বেশি নম্বর দিয়েছিলো, এখানে ৭৫ শতাংশ দর্শক ভোট পায় চলচ্চিত্রটি।
আর্জেন্টিনীয় ফুটবল অ্যাসোসিয়েশন

আর্জেন্টিনীয় ফুটবল অ্যাসোসিয়েশন (, , ; এছাড়াও সংক্ষেপে এএফএ নামে পরিচিত) হচ্ছে আর্জেন্টিনার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৩ সালের ২১শে ফেব্রুয়ারি তারিখে প্রতিষ্ঠিত হয়েছে। এটি প্রতিষ্ঠার ১৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৩ বছর পর ১৯১৬ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর আর্জেন্টিনার রাজধানী বুয়েনোস আইরেসে অবস্থিত।
এই সংস্থাটি আর্জেন্টিনার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে আর্জেন্টিনীয় প্রিমেরা দিবিসিওন, কোপা আর্জেন্টিনা এবং সুপারকোপা আর্জেন্টিনার মতো প্রতিযোগিতার সকল কার্যক্রম পরিচালনা করে। বর্তমানে আর্জেন্টিনীয় ফুটবল অ্যাসোসিয়েশনের সভাপতির দায়িত্ব পালন করছেন ক্লাউদিও তাপিয়া এবং সাধারণ সম্পাদকের দায়িত্ব পালন করছেন বিক্তোর ব্লাঙ্কো।
চিলি ফুটবল ফেডারেশন

চিলি ফুটবল ফেডারেশন (, ; এছাড়াও সংক্ষেপে এফএফসিএইচ নামে পরিচিত) হচ্ছে চিলির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৫ সালের ১৯শে জুন তারিখে প্রতিষ্ঠিত হয়েছে। এটি প্রতিষ্ঠার ১৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২১ বছর পর ১৯১৬ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর চিলির রাজধানী সান্তিয়াগোতে অবস্থিত।
এই সংস্থাটি চিলির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে চিলীয় প্রিমিয়ার বিভাগ, চিলীয় নারী ফুটবল চ্যাম্পিয়নশিপ এবং কোপা চিলির মতো প্রতিযোগিতার সকল কার্যক্রম পরিচালনা করে। বর্তমানে চিলি ফুটবল ফেডারেশনের সভাপতির দায়িত্ব পালন করছেন পাবলো মিলাদ এবং সাধারণ সম্পাদকের দায়িত্ব পালন করছেন হোর্হে ইয়ুনহে।
উরুগুয়েয়ীয় ফুটবল অ্যাসোসিয়েশন

উরুগুয়েয়ীয় ফুটবল অ্যাসোসিয়েশন (, ; এছাড়াও সংক্ষেপে ইউএফএ নামে পরিচিত) হচ্ছে উরুগুয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০০ সালের ৩০শে মার্চ তারিখে প্রতিষ্ঠিত হয়েছে। এটি প্রতিষ্ঠার ২৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৬ বছর পর ১৯১৬ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর উরুগুয়ের রাজধানী মোন্তেবিদেওতে অবস্থিত।
এই সংস্থাটি উরুগুয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে উরুগুয়েয়ীয় প্রিমিয়ার বিভাগ, উরুগুয়েয়ীয় সেহুন্দা বিভাগ, এবং সুপারকোপা উরুগুয়ার মতো প্রতিযোগিতার সকল কার্যক্রম পরিচালনা করে। বর্তমানে উরুগুয়েয়ীয় ফুটবল অ্যাসোসিয়েশনের সভাপতির দায়িত্ব পালন করছেন ইগনাসিও আলোনসো এবং সাধারণ সম্পাদকের দায়িত্ব পালন করছেন মারিয়া দিয়াস।